section_heading: Povijest
paragraph_text: Završetkom Prvog svjetskog rata selo osnivaju novo pridošli stanovnici iz Like koji su uz Valenovac došli još u Ličko Novo Selo i Bokšić Lug naselja u općini Đurđenovac. Novi stanovnici pronalaze posao u okolnim šumama na sječi trupaca za drvnu industriju u Đurđenovcu. Zanimljivo da je prvi naziv sela bio Našički Vladimirovac, a od 1924. je sadašnji naziv Valenovac. Uz ratarstvo stanovništvo se najviše bavi vinogradarstvom, a najviše se uzgajaju nadaleko poznata feričanačka frankovka i graševina.